Emilio López Fernández

Emilio López Fernández, coñecido simplemente como Emilio, nado en Vigo o 9 de xullo de 1965, é un exfutbolista galego que xogaba de porteiro.

 Traxectoria 
Formado na canteira do Celta de Vigo, xogou no Gran Peña (daquela filial do primeiro equipo), e no Arosa SC, até que chegou ao primeiro equipo celeste na tempada 1989/90. Estivo no equipo catro anos (dous en segunda división e dous en primeira), pero non chegou a ser titular pola presenza d Javier Maté primeiro e de Santiago Cañizares despois.

En 1994 fichou pola UE Figueres, en Segunda B, e ao ano seguinte fichou polo CD Badajoz, onde compartiu a titularidade co veterano Ángel Lozano. A tempada seguinte xogou no CD Leganés, e na tempada 1996/97 regresou a Badaxoz, converténdose nun dos alicerces do equipo, que loitou polo ascenso a Primeira División. Esa campaña Emilio acadou o Trofeo Zamora como porteiro menos goleado da categoría. Pasou dous anos máis no equipo.

Na tempada 1999/00 defendeu a meta do CA Osasuna, que nesa campaña logrou ascender a Primeira División. Porén, seguiu xogando en segunda tras fichar ao ano seguinte polo Real Jaén. No verán de 2001 fichou polo Hércules CF, que xogaba en Segunda B, onde estivo dous anos.

Trala súa retirada pasou a ser adestrador de porteiros no Celta de Vigo B.

 Estatísticas 

ClubPaísAnoGran PeñaEspaña1987-1988Arosa SCEspaña1988-1989Celta de VigoEspaña1989-1993UE FigueresEspaña1993-1994Club Deportivo BadajozEspaña1994-1995CD LeganésEspaña1995-1996Club Deportivo BadajozEspaña1996-1999CA OsasunaEspaña1999-2000Real JaénEspaña2000-2001Hércules CFEspaña2001-2003

 Palmarés 
 Campionatos nacionais 
TítuloClubPaísAnoLiga de Segunda DivisiónCelta de VigoEspaña1992

 Distincións individuais 
DistinciónAnoTrofeo Zamora de Segunda División1997

 Véxase tamén 
 Ligazóns externas 
 Ficha en BDFútbol

Categoría:Nados en Vigo
Categoría:Nados en 1965
Categoría:Futbolistas de Vigo
Categoría:Gardametas de fútbol
Categoría:Adestradores de fútbol de Galicia
Categoría:Xogadores do Celta de Vigo
Categoría:Xogadores da UE Figueres
Categoría:Xogadores do CD Badajoz
Categoría:Xogadores do CD Leganés
Categoría:Xogadores do CA Osasuna
Categoría:Xogadores do Real Jaén
Categoría:Xogadores do Hércules CF
Categoría:Personalidades de Galicia sen imaxes